b'\n_START_ARTICLE_\nCoitus interruptus\n_START_PARAGRAPH_\nCoitus interruptus, prekinjeno ob\xc4\x8devanje ali onanizem je pretrgano spolno ob\xc4\x8devanje ali ejakulacija semena zunaj \xc5\xbeenskih genitalij. Neko\xc4\x8d je veljal za edino u\xc4\x8dinkovito preventivno sredstvo pred zanositvijo brez zunanjih pripomo\xc4\x8dkov. Izraz se je v medicini uveljavil od Williama Goodwella naprej. Na Francoskem je bilo po\xc4\x8detje zlasti na kmetih raz\xc5\xa1irjeno \xc5\xbee v 19. stoletju in ga kli\xc4\x8dejo tudi\xc2\xa0\xc2\xbbonanisme conjugale\xc2\xab, zakonsko onaniranje. Sodobna medicina in praksa sta dokazali, da to ni zanesljivo sredstvo za prepre\xc4\x8devanje zanositve.\n_START_SECTION_\nZgodovina\n_START_PARAGRAPH_\nPred 19. stoletjem so imeli v Evropi zdravniki za \xc5\xbeiv\xc4\x8dne bolezni zelo slabo mnenje o prekinjenem ob\xc4\x8devanju in so menili, da utegne povzro\xc4\x8diti frigidnost \xc5\xbeensk in hude nevroze obeh partnerjev.'